इन मित्रों की दूसरी शिकायत यह है कि इस केस में सम्बंधित तथ्यों का उचित अध्ययन नहीं हुआ और फैसला जल्दी में सुनाया गया है। घटना 28 मार्च 2015 की है। जून 2015 में केस दायर किया गया। अगस्त 2015 में सुनवाई शुरू हुई और 30 जुलाई 2016 को फैसला सुनाया गया। दोनों पक्षों के हितों की देखभाल काबिल वकील कर रहे थे और यह मानने का कोई आधार नहीं है कि उन्होंने अपने काम को जिम्मेवारी से नहीं पूरा किया होगा। ऐसे में यह दलील कि फैसला जल्दी में क्यों सुना दिया गया, एक खोखली दलील है। तार्किक माँग तो यह होनी चाहिए कि और मामलों में भी फैसले जल्दी सुनाए जाएँ।